500 comerços de Sagunt sortejaran 6.000 euros repartits en 9 premis en la nova campanya de comerç local
10 de setembre 2018

​ ![](/media/zgbfyevl/88c_campanacomeciolocal_01.jpg)  

El regidor de Mercats i Comerç, Sergio Moreno, ha presentat hui l'edició de 2018 de la campanya de comerç local que cada any organitza l'Ajuntament. Com en l'edició anterior, la campanya que comença hui, dilluns 10 de setembre i s'estendrà fins al 10 d'octubre, sortejarà entre els participants 9 premis en metàl·lic que sumen un total de 6.000 euros. Concretament seran 3 premis de 1.000 euros cadascun i 6 premis de 500 euros.

El sorteig es realitzarà en el Centre Cívic del Port de Sagunt el 19 d'octubre a les 19 hores. Per a poder participar en la campanya és necessari realitzar alguna compra en els 500 comerços adherits i emplenar un bitllet que proporcionarà el comerç. Per a la qual cosa, s'han repartit 225.000 bitllets entre els comerços adherits a la campanya.

Moreno ha manifestat que esta campanya “**és una iniciativa adequada i molt bé acollida per part dels comerços locals i el públic en general que participa amb molta il·lusió**” i ha afegit que la campanya “**és una bona forma de potenciar el comerç local del municipi**”.

Durant la campanya es dipositaran urnes en els 500 comerços adherits, es repartiran 25.000 fullets informatius i es penjaran 1.000 cartells sobre la campanya. El lliurament dels premis tindrà lloc el dimecres 24 d'octubre a les 13 hores en el Saló de Plens de l'Ajuntament de Sagunt. El regidor ha assenyalat que per a obtindre una màxima difusió, a més, es realitzarà una campanya de comunicació local a través de ràdio i altres mitjans de comunicació locals.

*   [](http://www.facebook.com/sharer.php?u=https://aytosagunto.es/va/actualitat/500-comercos-de-sagunt-sortejaran-6-000-euros-repartits-en-9-premis-en-la-nova-campanya-de-comerc-local/ "Facebook")
*   [](http://twitter.com/share?url=https://aytosagunto.es/va/actualitat/500-comercos-de-sagunt-sortejaran-6-000-euros-repartits-en-9-premis-en-la-nova-campanya-de-comerc-local/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/500-comercos-de-sagunt-sortejaran-6-000-euros-repartits-en-9-premis-en-la-nova-campanya-de-comerc-local/ "Linked In")
*   [](mailto:?body=https://aytosagunto.es/va/actualitat/500-comercos-de-sagunt-sortejaran-6-000-euros-repartits-en-9-premis-en-la-nova-campanya-de-comerc-local/)